Source: https://www.ziarulderoman.ro/inscrieri-pentru-turneul-de-sah-pentru-copii-cupa-roman-value-centre-editia-brumarel/
Timestamp: 2020-01-23 01:31:48+00:00

Document:
Înscrieri pentru turneul de șah pentru copii „Cupa Roman Value Centre – Ediția Brumărel” – Ziarul de Roman
Ziarul de Roman 03/10/2019 11:50	0
Sâmbătă, 12 octombrie, de la orele 9:00, în incinta centrului comercial Roman Value Centre se va desfășura Concursul de Șah „Cupa Roman Value Centre – Ediția Brumărel”, organizat de Roman Value Centre în parteneriat cu CSM Roman, adresat copiilor cu vârsta de până la 12 ani, informează CSM Roman.
Vor fi șase runde de joc – sistem elvețian, Open U12 ani, Elo < 1.200, șah rapid 15 minute. Criterii de departajare: număr total de puncte, coeficient bucholtz, bucholtz mediu, coeficient de progres, vârsta. Se vor acorda premii constând în cupe și medalii, pentru locurile I, II, III, departajat băieți/fete și pe categorii de vârstă (U12, U10, U08). Pentru categoria 7 ani, se va premia Locul I cu cupă și medalie, fete și băieți, locurile II și III urmând să primească medalii. Toți copiii vor primi diplomă de participare, dar va fi acordat și un premiu special pentru „Câștigătorul Concursului”. Festivitatea de premiere se va desfășura la 30 de minute de la terminarea ultimei runde de joc.
Înscrierile se fac la instructorul de șah din cadrul CSM Roman, Cătalin Artene – telefon: 0766.309.727 și la adresa de e-mail a Serviciului Competiții Sportive a CSM Roman: competitiisportive@csmroman.ro, până pe data de 10 octombrie 2019 (inclusiv), în limita a 70 concurenți. Nu se fac înscrieri în ziua concursului și nu vor fi primiți în competiție jucătorii care au avut un comportament inadecvat la alte turnee, mai precizează reprezentanții CSM Roman.
Sport 3013 concurs 546 copii 436 CSM Roman 324 Roman Value Centre 21 șah 50 turneu 109

References: CSM 
 CSM 
 CSM 
 CSM 
 CSM 
 CSM